অনুসন্ধানে জানা গেছে, সরকার মহাসড়কে তিন চাকার যানবাহন চলাচল একেবারে নিষিদ্ধ করলেও তা মানছেন না সংশ্লিষ্টরা। সরকারের নেওয়া এই সিদ্ধান্তকে পাশ কাটিয়ে মহাসড়কে চলাচল করতে দেখা যাচ্ছে সিএনজি চালিত অটোরিক্সা, ইজিবাইক টমটম, মাহিন্দ্রসহ আরো হরেক রকমের ত্রি-হুইলার বাহন। এমনকি লেগুনা-ছারপোকার মতো চার চাকার ছোট যানবাহনও মহাসড়কে চলাচল নিষিদ্ধ করলেও পাল্লা দিয়েই যাত্রী আনা-নেওয়া করছে প্রতিদিন।